Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU (poplave v Romuniji, Bolgariji in Italiji) /* COM/2015/0162 final */





OBRAZLOŽITVENI MEMORANDUM Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020[1], zlasti člen 10 Uredbe, omogoča uporabo Solidarnostnega sklada Evropske unije do letne zgornje meje v višini 500 milijonov EUR (cene iz leta 2011) nad zgornjimi mejami ustreznih razdelkov iz finančnega okvira. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002 o ustanovitvi Solidarnostnega sklada Evropske unije, kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014. Na podlagi vlog Romunije, Bolgarije in Italije je izračun pomoči iz Sklada, ki temelji na oceni skupne nastale škode, naslednji: Nesreča || Neposredna škoda (v mio. EUR) || Uporabljen prag za regionalne nesreče (v mio. EUR) || Prag za večje nesreče (v mio. EUR) || Skupni stroški upravičenih ukrepov (v mio. EUR) || 2,5 % neposredne škode do praga (EUR) || Uporabljena omejitev || Skupni znesek predlagane pomoči (v EUR) ROMUNIJA spomladanske poplave || 167 927 || ~ || 783 738 || 145 527 || 4 198 175 || ne || 4 198 175 ROMUNIJA poletne poplave || 171 911 || 157 200 || 783 738 || 93 955 || 4 297 775 || ne || 4 297 775 BOLGARIJA || 79 344 || 40 980 || 232 502 || 69 108 || 1 983 600 || ne || 1 983 600 ITALIJA || 2 241 052 || 1 832 944 || 3 183 624 || 434 314 || 56 026 300 || ne || 56 026 300 SKUPAJ || || || || || || || 66 505 850 Ob upoštevanju proučitve vlog[2], najvišjega možnega zneska prispevkov iz Solidarnostnega sklada ter možnosti za prerazporeditev odobritev Komisija predlaga, da se uporabi Solidarnostni sklad Evropske unije v skupnem znesku 66 505 850 EUR. Komisija bo predložila predlog spremembe proračuna (PSP) za vključitev posebnih odobritev za prevzem obveznosti in odobritev plačil v proračun za leto 2015. V primeru nestrinjanja se začne postopek tristranskih pogovorov v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[3]. Predlog SKLEP EVROPSKEGA PARLAMENTA IN SVETA o uporabi Solidarnostnega sklada EU (poplave v Romuniji, Bolgariji in Italiji) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 2012/2002 z dne 11. decembra 2002 o ustanovitvi Solidarnostnega sklada Evropske unije[4], zlasti člena 4(3) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[5], zlasti točke 11, ob upoštevanju predloga Komisije[6], ob upoštevanju naslednjega: (1) namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in izkaže svojo solidarnost s prebivalstvom območij, ki so jih prizadele nesreče. (2) Sredstva Sklada ne presegajo najvišjega letnega zneska 500 milijonov EUR (cene iz leta 2011), kot je določeno v členu 10 Uredbe Sveta (EU, Euratom) št. 1311/2013[7]. (3) Romunija je vložila vlogi za uporabo Sklada v zvezi s poplavami. (4) Bolgarija je vložila vlogo za uporabo Sklada v zvezi s poplavami. (5) Italija je vložila vlogo za uporabo Sklada v zvezi s poplavami. (6) Zato bi bilo treba uporabiti sredstva Sklada, da se zagotovi finančni prispevek v višini 66 505 850 EUR za vloge, ki so jih vložile Romunija, Bolgarija in Italija. (7) Da bi se čim bolj skrajšal čas, ki je potreben za uporabo sredstev iz Sklada, bi bilo treba ta sklep uporabljati od datuma sprejetja – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se uporabi Solidarnostni sklad Evropske unije za zagotovitev zneska 66 505 850 EUR v odobritvah za prevzem obveznosti in odobritvah plačil. Člen 2 Ta sklep začne veljati na dan objave v Uradnem listu Evropske unije. Uporablja se od [datum sprejetja se vstavi s strani Parlamenta pred objavo v UL]. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 884. [2] Sporočilo Komisiji C(2015) 2285, 9.4.2015. [3] UL C 373, 20.12.2013, str. 1. [4] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, UL L 311, 14.11.2002, str. 3. [5] UL C 373, 20.12.2013, str. 1. [6] COM(2015) 160 final, 15.4.2015. [7] Uredba Sveta (EU,Euratom) št. 1311/2013 o večletnem finančnem okviru za obdobje 2014–2020 (UL L 347, 20.12.2013, str. 884).